CELEX: 32008D0378
Language: hu
Date: 2008-05-15 00:00:00
Title: 2008/378/EK: A Bizottság határozata ( 2008. május 15. ) a Bursaphelenchus xylophilus (Steiner et Buhrer) Nickle et al . (a fenyőfa fonalférge) elterjedése elleni, Portugáliának az attól ismerten mentes területein kívüli más területeire vonatkozó ideiglenes kiegészítő intézkedéseknek a tagállamok számára történő előírásáról szóló 2006/133/EK határozat módosításáról (az értesítés a C(2008) 1892. számú dokumentummal történt)

20.5.2008   
            
            
               HU
            
            
               Az Európai Unió Hivatalos Lapja
            
            
               L 130/22
            
         
      A BIZOTTSÁG HATÁROZATA
   
   (2008. május 15.)
   a Bursaphelenchus xylophilus (Steiner et Buhrer) Nickle et al. (a fenyőfa fonalférge) elterjedése elleni, Portugáliának az attól ismerten mentes területein kívüli más területeire vonatkozó ideiglenes kiegészítő intézkedéseknek a tagállamok számára történő előírásáról szóló 2006/133/EK határozat módosításáról
   (az értesítés a C(2008) 1892. számú dokumentummal történt)
   (2008/378/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésére,
   mivel:
   
               (1)
            
            
               A Bursaphelenchus xylophilus (Steiner et Buhrer) Nickle et al. (a fenyőfa fonalférge) elterjedése elleni, Portugáliának az attól ismerten mentes területein kívüli más területeire vonatkozó ideiglenes kiegészítő intézkedéseknek a tagállamok számára történő előírásáról szóló, 2006. február 13-i 2006/133/EK bizottsági határozattal (2) összhangban Portugália intézkedéseket foganatosított a fenyőfa fonalférge elterjedésének megakadályozása érdekében.
            
         
               (2)
            
            
               Portugália a portugál hatóságok által az éves felmérés mellett, Portugália mindeddig a fenyőfa fonalférgétől ismerten mentes részein végzett rendkívüli vizsgálat eredményeként 2008. április 11-én jelentést küldött a Bizottságnak a fenyőfa fonalférge új megjelenésére vonatkozó megállapításokról.
            
         
               (3)
            
            
               Az előző évek kötelező éves felmérései nem tárták fel a fenyőfa fonalférgének ezen új fertőzését Portugáliában. Az új fertőzésre tekintettel szükséges, hogy Portugália haladéktalanul további kockázati alapú felmérést végezzen Portugália egész területén a Bizottság által jóváhagyott felmérési terv alapján, és a felmérés eredményeit azok rendelkezésre állását követően a lehető leghamarabb benyújtsa a Bizottságnak.
            
         
               (4)
            
            
               A meglévő védintézkedések végrehajtásával kapcsolatos tapasztalatok és a legújabb tudományos ismeretek alapján a fenyőfa fonalférgének olyan területeken való megjelenését illetően, amelyek mindeddig ismerten mentesek voltak a betegségtől, különösen hatékony intézkedéseket kell foganatosítani.
            
         
               (5)
            
            
               A 2006/133/EK határozatot ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/133/EK határozat a következőképpen módosul:
   
               1.
            
            
               A 4. cikk helyébe a következő szöveg lép:
               „4. cikk
               (1)   A tagállamoknak az országuk területéről származó, a betegségre fogékony faanyag, fakéreg és növények esetében a fenyőfa fonalférgének jelenlétére vonatkozó éves hatósági vizsgálatokat kell végezniük annak meghatározása céljából, hogy van-e a fenyőfa fonalférge által okozott fertőzésre utaló bizonyíték.
               A 2000/29/EK irányelv 16. cikke (1) bekezdésének sérelme nélkül a tagállamok minden év december 15-ig értesítik a Bizottságot és a többi tagállamot e felmérések eredményeiről.
               (2)   Az (1) bekezdésben előírt felmérések mellett Portugália az ország egészére vonatkozó felmérési tervet készít, melyet jóváhagyásra benyújt a Bizottságnak. A terv kockázati alapú és figyelembe veszi a betegségre fogékony növények megoszlását Portugália területén. Amennyiben a felmérési terv nem kerül benyújtásra 2008. május 16-ig, a Bizottság meghozza a megfelelő intézkedéseket.
               Az e terv alapján végzett felmérés eredményeit azok rendelkezésre állását követően a lehető leghamarabb közölni kell a Bizottsággal és a többi tagállammal.”
            
         
               2.
            
            
               A 5. cikk harmadik bekezdése helyébe a következő szöveg lép:
               „E jegyzéket a 4. cikkben említett felmérések eredményei, valamint a 2000/29/EK irányelv 16. cikkének (1) bekezdése szerint közölt megállapítások alapján frissíteni kell.”
            
         
               3.
            
            
               A 2006/133/EK határozat melléklete e határozat mellékletének megfelelően módosul.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2008. május 15-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 169., 2000.7.10., 1. o. A legutóbb a 2007/41/EK bizottsági irányelvvel (HL L 169., 2007.6.29., 51. o.) módosított irányelv.
   
      (2)  HL L 52., 2006.2.23., 34. o. A 2008/340/EK határozattal (HL L 115., 2008.4.29., 41. o.) módosított határozat.
   
      MELLÉKLET
      A 2006/133/EK határozat mellékletének 2.a)iii. pontjának harmadik francia bekezdése egy második albekezdéssel egészül ki:
      
         „Ha azonban a fenyőfa fonalférgét olyan területen mutatják ki, amelyen az azelőtt nem fordult elő, a területet körül kell határolni (a továbbiakban: új körülhatárolt terület) és a fertőzés kimutatásától számított egy éves időtartamra az érintett terület ilyen növényeit minden olyan esetben meg kell vizsgálni, amikor azok a körülhatárolt terület azon részén helyezkednek el, ahol a fenyőfa fonalférge ismerten megjelenik, valamint ha a körülhatárolt terület pufferzónaként kijelölt részén helyezkednek el, reprezentatív minta alapján kell őket megvizsgálni. Az első albekezdés második és harmadik mondatát kell alkalmazni.”